Doris Lessing

Doris May Lessing (født Doris May Tayler 22. oktober 1919 i Kermanshah i Persia, død 17. november 2013 i London i England) var en britisk forfatter. Hun ble belønnet med nobelprisen i litteratur i 2007, da som den ellevte kvinnen og den eldste personen som hittil har mottatt denne prisen. I 2001 ble hun belønnet med David Cohen-prisen for livslangt prestasjon i britisk litteratur. I 2008 rangerte avisen The Times henne på femteplass på en liste over «De 50 største britiske forfattere siden 1945.»


== Bakgrunn ==
Hun var datter av kaptein Alfred Tayler og Emily Maude Tayler (født McVeagh), fra Storbritannia og den tyske politikeren Gregor Gysis (inngiftede) tante. Lessing ble født i 1919 i Kermanshah i Persia (Iran), der faren jobbet for Imperial Bank of Persia.


== Oppvekst og unge år i Rhodesia ==
I 1925 flyttet familien til Sør-Rhodesia, der de levde et hardt liv på landet. Doris gikk på katolsk klosterskole i hovedstaden Salisbury. Hun avbrøt skolegangen da hun var 14 år. Deres store landeiendom bragte ingen rikdom, slitet var hardt.
Da Doris var femten flyttet hun hjemmefra for å komme unna sin mor. Hun tok en jobb som helsefagarbeider og studerte med hjelp fra sin arbeidsgiver litteratur, sosiologi og politikk. I 1937 fikk hun jobb som telefonist i Salisbury.
Sitt første ekteskap inngikk Doris Tayler i 1939, da hun var nitten år, med Frank Wisdom som ble far til hennes første to barn, John og Jean. Ekteskapet ble ikke hva hun hadde forestilt seg. Hun forlot både ektemann og barn i 1943 og gikk med i en kommunistisk gruppe, Left Book Club, i Salisbury. Der møtte hun den tysk-jødiske flyktningen Gottfried Lessing som hun giftet seg med i 1943. Med ham fikk hun sønnen Peter.


== Forfatter i England ==
Doris Lessing flyttet til England i 1949 og slo gjennom som forfatter med debutromanen Det synger i gresset (The Grass is Singing) i 1950. Hun nådde et internasjonalt publikum med en rekke romaner med politisk radikalt tilsnitt, som bøkene om Martha Quest og den feministiske Den gyldne notatbok.
Med romanen Briefing for a Descent into Hell som ble innstilt til Bookerprisen i 1971 tok Lessing en ny retning med fokus på åndelige og kosmiske temaer. Hun begynte også å studere islamsk mystikk, sufisme. Disse temaene ble videreført i science fiction-form gjennom serien Canopus i Argos-arkiver. Det ble lenge antatt at hun ved å bruke science fiction-genren mistet sjansen til å vinne nobelprisen i litteratur.
Doris Lessing utgav første bind av sine erindringer, Under huden i 1994.


== Priser (utvalg) ==
I 2008 ble hun hedret med den sørafrikanske Mapungubwe-ordenen i gull
I 2007 mottok hun Nobels Litteraturpris 88 år gammel, og ble dermed den eldste mottakeren noensinne av prisen.
I 2000 mottok hun den britiske Order of the Companions of Honour
I 1954 mottok hun Somerset Maugham Award for Five Short Novels


== Bibliografi ==
Om Doris Lessing på norskElisabeth Beanca Halvorsen Doris Lessing. En litterær forfølgelse Gyldendal 2016 ISBN 9788205483101
Av Doris Lessing(Ikke alle norske titler er kommet med)

1950:  The Grass Is Singing  – norsk tittel Det synger i gresset, oversatt av Eli Krog
1951: This Was the Old Chief's Country – noveller
1952–1969: Serien  Children of Violence:
1952: Martha Quest, norsk oversettelse ved Mona Lange
1954: A Proper Marriage - norsk tittel Et ordentlig ekteskap, utgitt i to bind i 1981. Bind I er oversatt av Mona Lange, bind II av Kari Risvik
1958: A Ripple from the Storm - norsk tittel En krusning etter uværet, oversatt av Kari Risvik
1965: Landlocked - norsk tittel Innestengt, oversatt av Kari Risvik
1969: The Four-Gated City - norsk tittel Byen med de fire porter, utgitt i to bind i 1977, oversatt av Mona Lange
1957: Going Home (memoer)
1957: The Habit of Loving – noveller
1960: In Pursuit of the English (sakprosa)
1962: The Golden Notebook – norsk tittel Den gyldne notatbok, oversatt av Mona Lange
1963: A Man and Two Women – noveller
1964: African Stories – noveller
Om katter:
1967: Particularly Cats (noveller og essayer) (1967) - norsk tittel Kattene, oversatt av Mona Lange
2000: The Old Age of El Magnifico (noveller og essayer)  (2000)
1971: Briefing for a Descent into Hell – nominert til Bookerprisen, norsk tittel: Instruks for en nedstigning i helvete, oversatt av Mona Lange
1972: The Temptation of Jack Orkney and other Stories – noveller
1973: The Summer Before the Dark – norsk tittel: Sommeren før mørket, oversatt av Mona Lange
1974: A Small Personal Voice - essays
1974: Memoirs of a Survivor
1979–1983: Serien  Canopus in Argos Archives:
1979: Shikasta  (1979) Norsk tittel: Shikasta, oversatt av Mona Lange
1980: The Marriages Between Zones Three, Four and Five – norsk tittel Ekteskapene mellom Sone tre, fire og fem, oversatt av Mona Lange
1980: The Sirian Experiments – norsk tittel Sirius-eksperimentene, oversatt av Bodil Roald
1982: The Making of the Representative from Planet 8 – norsk tittel Representanten  fra planet 8, oversatt av Bodil Roald
1983: Documents Relating to the Sentimental Agents in the Volyen Empire – norsk tittel:  De sentimentale  agentene i Volyen-imperiet, oversatt av Bodil Roald
1978: Stories – noveller
Under pseudonymet Jane Somers:
1983: The Diary of a Good Neighbour
1984: If the Old Could... – norske titler Jane Somers' dagbøker, oversatt av Mona Lange
1985: The Good Terrorist – nominert til Bookerprisen, norsk tittel: Den gode terroristen, oversatt av Kia Halling
1987: Prisons We Choose to Live Inside – essayer
1987: The Wind Blows Away Our Words - norsk tittel Ordene våre blir borte med vinden, oversatt av Anne Staubo
1988:  The Fifth Child – norsk tittel Det femte barnet, oversatt av Bodil Roald
1992: African Laughter: Four Visits to Zimbabwe – erindringer
1994: Conversations (intervjuer, redigert av Earl G. Ingersoll)
Selvbiografi:
1994: Under My Skin: Volume One of My Autobiography, to 1949 – norsk tittel: Under huden, oversatt av Mona Lange
1997: Walking in the Shade: Volume Two of My Autobiography 1949 to 1962 - norsk tittel Skyggevandring, oversatt av Mona Lange
1995: Spies I Have Known (samling)
1996: The Pit (samling)
1999: Mara and Dann, norsk tittel Mara og Dann, oversatt av Mona Lange
2000: Ben, in the World  - norsk tittel Ben - ute i verden, oversatt av Bente Klinge
2001: The Sweetest Dream
2003: The Grandmothers : Four Short Novels - norsk tittel Bestemødrene, oversatt av John Erik Bøe Lindgren
2005: The Story of General Dann and Mara's Daughter, Griot and the Snow Dog
2008: Alfred and Emily - norsk tittel Alfred & Emily, oversatt av Einar Blomgren


== Referanser ==


== Eksterne lenker ==
(en) Offisielt nettsted 
(en) Doris Lessing – kategori av bilder, video eller lyd på Commons 
(en) Doris Lessing på Internet Movie Database 
(en) Doris Lessing hos The Movie Database 
(en) Doris Lessing på Apple Music 
(en) Doris Lessing på Discogs 
(en) Doris Lessing på MusicBrainz 
(en) Tilleggsmateriale og lenkesamling, katalog hos Dmoz.org
(en) «Doris Lessing on Feminism, communism and 'space fiction'», intervju i New York Times 1982
(no) «Vår tids Virginia Woolf», kronikk av Jakob Lothe i Aftenposten 10. desember 2007
(en) The Small Personal Voice, av Nan Bentzen Skille, foredrag i serien «Opplysningstid» under Norsk Litteraturfestival på Lillehammer 2008. Utgitt i Bokvennen nr 4, 2008